I helt grove træk er forskellen på en elektriker og en elinstallatør, at elinstallatøren er en elektriker med ekstra uddannelse. Denne uddannelse giver ny viden om elinstallationer og særligt om lovgivningen på området.
Det er nødvendigt at kunne leve op til lovgivningens krav omkring sikkerhed og løsninger, så elinstallationerne ikke udsætter andre for fare. Strøm kan nemlig være livsfarligt, hvis man ikke har forståelse og respekt for det.
Udover at blive installatør og få ny viden, så vil installatøren også under uddannelsen tage en autorisation. Autorisationen betyder, at installatøren har styr på lovgivningen og må lave andre former for arbejdsopgaver end elektrikeren.